4tə ǹnə́m wákə wa búnubu, ǒ ngavóan Ǹtondôbə Zambá woe. O kadəgə áfə tsog Ńtí Zambá woe, ḿból á ngāvaa wa á ńnam étíbílí, á Égîptɛn, 15a tə́bə̄ wā ósū, ǎ ngalə́de wa zěn á dzóōm ńnǎm məsis mú, ḿfág nyóé yāvuŋ ai kadá óləde, ǹnam təge ai məndím; tsogó ḿból á ngākúli miǹsólé mə́ndím á ńkōm ákɔ́g, 16ńnyē ǎ tɔŋɔ̌ fə wa ai mána á ńkōd ńnam, é mána yā bēsōá bə́ ngábə́ yəmə̌ kig, nə a tə́le wa á étīé mə́búa ai nə́ á kyə̄ge wa, o kə yén mvɔ̄m ósū. 17Tə hḿ wakə dzó naa: “Ngul dzáma ai fím yǎ mɔ́ mámā ḿbyā byávə́ ma ákúmá dī”, 18tsogó naa Ǹtondôbə Zambá ńnye a və́ wa ngul yǎ ábi ákūmá, nə́ a wóne elad ámvóé díé á ngávu sɔŋ ai běsōá, anə́ fə ǎ vu aná. 19Ngə́ lə́ bɔ̄ hḿ naa, ǒ ngavóan Ǹtondôbə Zambá woe, ngə́ ō bīē bəzambá bə̄fə́, ǒ ngasyé bɔ̄, o luugu bɔ́, makan hḿ mínā dɔ́ sɔŋ aná naa, myǎyi mǎn dzáŋ á mááŋ. 20Anə́ mə́yɔ̌ŋ yā Ńtondôbə a ngáman dzâ á mís máán, éyə myǎyidzáŋ nálā ngə́ mī bɛ̄n vógolo ńkɔ̄bɔ̄ Ńtondôbə Zambá wāān.